Kostivere sild
Kostivere sild (silla number: 81) on sild Maardu–Raasiku tee neljandal kilomeetril üle Jõelähtme jõe. Sild on ehitatud aastal 1720, alguses puidust, 19. sajandil asendati see paekivist sillaga, mis on praegu muinsuskaitse all. Silla pikkus on 44,2 m, silla laius on 5,5 m, sõidutee laius sillal on 4,5 m. Sild renoveeriti 2011. aastal 1934. aastast säilinud fotode põhjal. Tööd algasid 4. aprillil. Vana silla kõrvale ehitati liiklusohutuse kaalutlusel ka uus kergliiklussild. Renoveeritud sild avati pidulikult 19. novembril.